|  |  |
| --- | --- |
| **C:\Users\pf50033\Desktop\download.png** | **ก.คลัง.png** |
| **D:\PP48091_DATA\Desktop\NEW_Logo_sme bank1.jpg** | |

**หลักเกณฑ์โครงการฟื้นฟูและเสริมศักยภาพวิสาหกิจขนาดกลางและขนาดย่อม**

**สำหรับ SMEs – คนตัวเล็ก วงเงิน 8,000 ล้านบาท**

|  |  |
| --- | --- |
| **รายการ** | **หลักเกณฑ์** |
| 1. กรอบวงเงิน   โครงการรวม | 8,000 ล้านบาท เป็นการให้สินเชื่อแบบ First – Come First-Serve |
| 1. วัตถุประสงค์ | เพื่อขยายโอกาส และเพิ่มช่องทางการเข้าถึงแหล่งทุน ช่วยเหลือผู้ประกอบการ SMEs รายย่อย ในการฟื้นฟูปรับปรุงกิจการ สร้างงาน สร้างอาชีพ สร้างรายได้ เพิ่มศักยภาพและสามารถประกอบกิจการต่อได้อย่างยั่งยืน |
| 1. ประเภทธุรกิจที่สนับสนุน | เป็นประเภทธุรกิจที่คณะอนุกรรมการบริหารกองทุนพัฒนาเอสเอ็มอีตามแนวประชารัฐประจำกรุงเทพมหานคร/ประจำจังหวัด ได้มีการประกาศไว้ หรือ กระทรวงอุตสาหกรรมกำหนด |
| 1. การคัดเลือกเอสเอ็มอีเข้าโครงการ | คณะกรรมการบริหารกองทุนพัฒนาเอสเอ็มอีตามแนวประชารัฐ (กอป.) มอบหมายให้ธนาคารพัฒนาวิสาหกิจขนาดกลางและขนาดย่อมแห่งประเทสไทย (ธพว.) หน่วยร่วมดำเนินการ ในฐานะผู้จัดการโครงการ มีอำนาจพิจารณาเอสเอ็มอีที่มีคุณสมบัติตามหลักเกณฑ์ที่กำหนด เพื่อเข้าสู่กระบวนการวิเคราะห์ความเป็นไปได้ของโครงการ |
| 1. คุณสมบัติผู้กู้ | * 1. เป็นเอสเอ็มอีที่มีศักยภาพขนาดเล็ก ซึ่งเป็นกิจการประเภท การผลิตสินค้า การให้บริการ การค้าปลีก หรือการค้าส่ง โดยมีจำนวน**การจ้างงานไม่เกินห้าสิบคน** หรือ**มีมูลค่าสินทรัพย์ถาวรไม่รวมที่ดิน ไม่เกินห้าสิบล้านบาท**   2. เป็นเอสเอ็มอีที่เป็นนิติบุคคลสัญชาติไทย ตามประมวลกฎหมายแพ่งและพาณิชย์ เฉพาะที่เป็นบริษัทจำกัด ห้างหุ้นส่วนจำกัด หรือห้างหุ้นส่วนสามัญนิติบุคคล หรือนิติบุคคลประเภทอื่นตามที่ กอป. กำหนด   3. เป็นเอสเอ็มอีอย่างใดอย่างหนึ่ง ดังนี้  1. เอสเอ็มอีที่ต้องการลงทุนใหม่ ขยายกิจการ ปรับปรุง ปรับหรือเปลี่ยนธุรกิจ/อาชีพ หรือแนวทางการดำเนินธุรกิจ หรือเริ่มต้นธุรกิจ 2. เอสเอ็มอีที่มีปัญหาทางการเงิน แต่กิจการยังสามารถดำเนินธุรกิจต่อไปได้ หรือเอสเอ็มอี ที่เข้าถึงแหล่งทุนยาก เช่น ขาดเอกสารในการทำบัญชีรับ-จ่าย หรือ ขาดสภาพคล่อง   แต่ทั้งนี้ ธุรกิจดังกล่าวต้องไม่ใช่ธุรกิจจัดสรรที่ดินหรือที่ดิน หรือที่ดินพร้อมสิ่งปลูกสร้างเพื่อขาย หรือธุรกิจผิดกฎหมาย หรือธุรกิจที่ขัดต่อศีลธรรมอันดีของสังคม   * 1. มีบัญชีรับ-จ่าย หรือมีระบบบัญชี หรือแจ้งความประสงค์ที่จะเข้าสู่ระบบบัญชีรับ-จ่าย หรือเข้าสู่ระบบบัญชีเดียว   2. ณ วันที่ยื่นขอเข้าโครงการต้องไม่เป็น NPL หรือ ถูกดำเนินคดี   3. มีประวัติการชำระหนี้ ดังนี้      1. กรณีลูกหนี้ปกติ (ไม่เคยปรับเงื่อนไขการชำระหนี้ หรือปรับโครงสร้างหนี้ ในรอบ 12 เดือน ที่ผ่านมา) ให้มีประวัติการชำระหนี้ไม่สม่ำเสมองวดใดงวดหนึ่งได้ ในรอบ 12 เดือนที่ผ่านมา แต่รวมแล้วไม่เกิน 3 ครั้ง ก่อนวันยื่นขอเข้าโครงการ      2. กรณีลูกหนี้ที่เคยปรับเงื่อนไขการชำระหนี้ หรือ เคยปรับโครงสร้างหนี้ในรอบ 12 เดือนที่ผ่านมา ต้องชำระหนี้ปกติหลังจากปรับเงื่อนไขการชำระหนี้ หรือ ปรับโครงสร้างหนี้ มาแล้วไม่น้อยกว่า 4 งวดติดต่อกัน ทั้งนี้ หากมีประวัติการชำระหนี้มาแล้วเกิน 4 งวด สามารถไม่ชำระหนี้งวดใดงวดหนึ่งได้ แต่รวมแล้วไม่เกิน 2 ครั้ง ก่อนวันยื่นขอเข้าโครงการ   4. กรณีที่เอสเอ็มอีได้จดทะเบียนก่อตั้งเป็นนิติบุคคล มาแล้วไม่เกิน 12 เดือน  1. ให้พิจารณาประวัติการชำระหนี้ ประวัติการเป็น NPL หรือ ถูกดำเนินคดี รวมทั้งความสามารถในการชำระหนี้ในนามของบุคคลธรรมดา และ/หรือ กลุ่มบุคคลของกรรมการผู้มีอำนาจลงนาม และ/หรือ ผู้ถือหุ้นใหญ่ ที่เคยดำเนินธุรกิจในลักษณะเดียวกัน 2. ให้บุคคลธรรมดา และ/หรือ กลุ่มบุคคล สามารถยื่นความประสงค์ขอกู้ได้ ในระหว่างที่ยื่นขอจดทะเบียนนิติบุคคล แต่ต้องจดทะเบียนแล้วเสร็จก่อนอนุมัติสินเชื่อ    1. **ต้องไม่อยู่ระหว่างการได้รับความช่วยเหลือด้านการเงินจากทุนหมุนเวียนที่ได้ดำเนินการอยู่แล้ว ดังนี้**       1. กองทุนส่งเสริมวิสาหกิจขนาดกลางและขนาดย่อม ในโครงการเงินทุนพลิกฟื้นวิสาหกิจขนาดย่อม วงเงิน 1,000 ล้านบาท       2. กองทุนส่งเสริมวิสาหกิจขนาดกลางและขนาดย่อม ในการดำเนินการตามมาตรการฟื้นฟูกิจการวิสาหกิจขนาดกลางและขนาดย่อม วงเงิน 2,000 ล้านบาท       3. เงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทย    2. ยินยอมนำส่งข้อมูลทางบัญชีของกิจการและข้อมูลเครดิตให้กับกองทุน หรือผู้ที่ได้รับมอบหมายจากกองทุนตามรอบบัญชีทุกปี ตลอดอายุการชำระคืนหนี้    3. หรือเป็นไปตามที่ กอป.กำหนด |
| 1. วัตถุประสงค์การกู้ | 1. เพื่อลงทุน ขยาย ปรับปรุง พัฒนากิจการ ให้มีประสิทธิภาพและขีดความสามารถเพิ่มขึ้น 2. เพื่อลงทุนการเริ่มต้นธุรกิจ สร้างธุรกิจใหม่ 3. เพื่อเป็นเงินทุนหมุนเวียนในกิจการ โดยกำหนดเงื่อนไขให้เบิกจ่ายได้สูงสุดไม่เกินร้อยละ 30 ของวงเงินหมุนเวียนได้ทันทีหลังจากทำนิติกรรมสัญญา โดยพิจารณาตามความจำเป็นและเหมาะสม 4. หรือเป็นไปตามที่ กอป. กำหนด |
| 1. วงเงินสินเชื่อต่อราย | * สูงสุดไม่เกิน 1 ล้านบาท * กรณีผู้กู้เคยปรับโครงสร้างหนี้ ให้วงเงินสูงสุดไม่เกิน 200,000 บาท หากมีผลการชำระหนี้เป็นปกติไม่น้อยกว่า 3 เดือน หรือตามเงื่อนไขที่ ธนาคารกำหนดแต่ต้องไม่น้อยกว่า 3 เดือน ให้สามารถขอวงเงินเพิ่มได้ตามความเหมาะสม และความสามารถชำระหนี้ |
| 1. ประเภทสินเชื่อและระยะเวลาการให้กู้ยืม | 1. เงินกู้สินเชื่อระยะยาว (Term Loan) ระยะเวลากู้สูงสุดไม่เกิน 7 ปี 2. ปลอดชำระคืนเงินต้นสูงสุดไม่เกิน 3 ปี 3. ให้พิจารณาตามความจำเป็นและความสามารถในการชำระหนี้ของผู้กู้ |
| 1. อัตราดอกเบี้ยเงินกู้ | **อัตราดอกเบี้ยร้อยละ 1 ต่อปี ตลอดอายุสัญญา**  หากมีการเปลี่ยนแปลงให้เป็นไปตามที่ กอป. ประกาศกำหนด |
| 1. หลักประกัน | ให้กรรมการผู้มีอำนาจลงนาม และ/หรือ ผู้ถือหุ้นใหญ่ และ/หรือ ผู้ได้รับประโยชน์จากสินเชื่อ ค้ำประกันเต็มวงเงินที่ได้รับอนุมัติ  กรณีที่นำเงินไปลงทุนในอาคาร สิ่งปลูกสร้าง เครื่องจักร ยานพาหนะ ให้มีการจัดทำประกันภัยแก่หลักประกัน |